यदि कार में दिख रही हैं ये वॉर्निंग लाइट्स तो जानिए इनके क्या हैं मायने?
हर कार के स्पीडोमीटर में कई सारे लाइट्स के संकेत होते हैं। ये हमें कई खतरों के प्रति आगाह करते हैं। ये अलग-अलग कलर कोड्स में होते हैं। अगर स्पीडोमीटर पर किसी तरह के पीले रंग का संकेत मिलता है तो इसका मतलब है किIf these warning lights are visible in the car, then know what is their meaning?
हर कार के स्पीडोमीटर में कई सारे लाइट्स के संकेत होते हैं। ये हमें कई खतरों के प्रति आगाह करते हैं। ये अलग-अलग कलर कोड्स में होते हैं। अगर स्पीडोमीटर पर किसी तरह के पीले रंग का संकेत मिलता है तो इसका मतलब है कि इमरजेंसी तो नहीं है, लेकिन समय मिलते ही मैकेनिक को दिखाना बेहतर रहेगा। अगर संकेत लाल रंग का है तो मतलब है कि आपको तुरंत कार्रवाई करने की जरूरत है या कार को और चलाना असुरक्षित हो सकता है। हालांकि ध्यान रखें कि जैसे ही आप कार का इग्निशन ऑन करते हैं तो कुछ सेकंडों के लिए तुरंत सभी लाइट्स ऑन होती हैं और फिर बंद हो जाती हैं। यह कार की सेल्फ चेकिंग होती है, यह देखने के लिए सभी वार्निंग लाइट्स काम कर रही हैं या नहीं।
इंजन चेक लाइट :
यह काफी सामान्य है, इसलिए तत्काल घबराने की कोई जरूरत नहीं है, लेकिन यथाशीघ्र किसी मैकेनिक से चेक करवाना ठीक रहेगा। अधिकांश मामलों में जब कार अपनी अधिकतम क्षमता के साथ परफॉर्म नहीं कर रही होती है तो यह लाइट इस बात का संकेत देती है कि कम्बस्टन सिस्टम में कुछ गड़बड़ी हो सकती है। कई बार यह त्रुटिपूर्ण सेंसर की वजह से भी होता है (कुछ कपलर या तो लूज हो सकती हैं या सेंसर में टूट-फूट हो सकती है)। इनके अलावा फ्यूल प्रेशर या इंजन ऑयल में कमी अथवा हीटिंग की वजह से भी यह लाइट जल सकती है।
ऑइल प्रेशर वॉर्निंग लाइट : 
यह ऐसी चेतावनी है, जिसकी अवहेलना नहीं की जानी चाहिए। यह लाइट बताती है कि आपकी कार में ऑयल का लेवल काफी कम या अपर्याप्त है और इसकी वजह से नुकसान पहुंचना शुरू हो गया है। इस संकेत का हमेशा केवल यही मतलब नहीं होता है कि आपकी कार में इंजन ऑयल कम है। इसका मतलब यह भी हो सकता है कि इंजन के भीतर स्थित इंजन ऑयल पम्प काम नहीं कर रहा है, यानी यह ऑयल को पिस्टन तक नहीं भेज पा रहा है। जैसे ही आपको यह लाइट दिखे, आपको तुरंत कार की ड्राइविंग रोक देनी चाहिए, अन्यथा इंजन जाम हो सकता है। उसे टो करके ही पास के किसी मैकेनिक शॉप पर ले जाना चाहिए।
इंजन टेम्परेचर वॉर्निंग लाइट :
हम सब जानते ही हैं कि इंजन को ठंडा होने की जरूरत होती है। अगर यह लाइट शो हो रही है तो इसका मतलब है कि कार के इंजन में पानी सही ढंग से सर्कुलेट नहीं हो पा रहा और इस वजह से इंजन वॉटर का तापमान काफी ज्यादा हो रहा है। यह स्थिति आमतौर पर तब पैदा होती है जब रेडिएटर और कूलेंट रेजरवायर में कूलेंट कम हो जाता है। या इंजन में पंखे के रुकने की वजह से भी यह स्थिति पैदा हो सकती है। इनके अलावा रेडिएटर कैप के खराब होने की वजह से भी कई बार इंजन गर्म होने लगता है, क्योंकि तब रेडिएटर में प्रेशर को मेंटन करना मुश्किल हो जाता है।
बैटरी अलर्ट लाइट :
यह लाइट अक्सर तब चमकती है, जब कार का अल्टीनेटर खराब हो जाता है या अल्टीनेटर बेल्ट टूट जाता है। यह स्थिति तब भी पैदा हो सकती है, जब कार की बैटरी कमजोर हो जाती है और यह इस बात का संकेत होता है कि बैटरी को तुरंत बदलने की जरूरत है। अगर यह लाइट ऑन हो जाती है तो आपके पास फिर ज्यादा विकल्प नहीं होते हैं। आपको तुरंत कार के सभी इलेक्ट्रिकल डिवाइसेस को स्विच ऑफ करके ऐसी जगह पहुंचना चाहिए, जहां आपको मैकेनिकल मदद मिल सके।
ब्रेक वॉर्निंग लाइट :
यह लाइट तब जलती है, जब आपकी कार का पार्किंग ब्रेक (हैंड ब्रेक) ऑन रहता है। तो कार को ड्राइव करने से पहले पार्किंग ब्रेक के लीवर को रिलीज करना जरूरी है। लेकिन अगर पार्किंग ब्रेक को रिलीज करने के बाद भी अगर यह लाइट लगातार जल रही है तो इसका मतलब यह हो सकता है कि ब्रेकिंग सिस्टम में कुछ गड़बड़ी है। ऐसे में कार को चलाना रोक दें और तुरंत किसी मैकेनिक को दिखाएं।